เมื่อวานมีอาการคันที่อวัยวะเพศก็เลยเกาเกาไปเกามารู้สึกแสบเลยส่องดูเป็นแผลที่แคมเล็กเป็นแผลยาวอยู่ค่ะมีเลือดกับแผลพอเข้าห้องน้ำแล้วล้างน้ำก็แสบอยู่ค่ะควรไปพบแพทย์ไหมคะรึต้องกินยา
สวัสดีค่ะ อาการคันที่อวัยวะเพศหญิง แสบ มีแผลดังกล่าวมานั้น อาจจะเป็นอาการคันจากการติดเชื้อราที่ช่องคลอดหรืออวัยวะเพศภายนอก คันจากความอับชื้น ผดร้อน การมีการระคายเคืองจากสารที่ก่อให้เกิดการระคายเคืองหรือแพ้ การเป็นโลนตรงขนอวัยวะเพศก็อาจทำให้คันได้มาก หรือเป็นผื่นผิวหนังอักเสบบริเวณอวัยวะเพศ เป็นต้นเบื้องต้นใช้น้ำเปล่าสะอาดล้างภายนอก ถ้าแผลยังเป็นไม่ใหญ่มาก ไม่ใช่แผลเปิดขนาดใหญ่หรือมีหนองไหลออกมา งดการมีเพศสัมพันธ์ กินยาแก้คันได้ ใส่เสื้อผ้าระบายอากาศได้ดีไม่อับชื้นควรไปพบแพทย์ถ้าแผลมีขนาดใหญ่ เป็นแผลเปิด เจ็บเยอะ หรือมีสารคัดหลั่งผิดปกติไหลจากแผล ปัสสาวะขัด คันมากๆ ไม่ควรซื้อยามากินเอง ถ้าเป็นเยอะ ควรไปพบแพทย์ให้ได้การวินิจฉัยที่แน่ชัดค่ะ